
Anexa nr. 1

la Hotărârea Consiliului Judeţean Bistriţa-Năsăud 



nr. 109 din 28.08.2014

ACT CONSTITUTIV
AL ASOCIAŢIEI „PRODUS ÎN BISTRIŢA-NĂSĂUD”

Membrii asociați fondatori:

1. Judeţul bistriţa-năsăud, cu sediul în municipiul Bistrița, Piața Petru Rareș, nr. 1-2, județul Bistrița-Năsăud, reprezentat prin Președintele Consiliului Judetean – domnul EMIL-RADU MOLDOVAN;

2. MUNICIPIUL BISTRIŢA, cu sediul în municipiul Bistrița, Piața Centrală, nr. 6, reprezentat prin Primarul Municipiului Bistrița – domnul OVIDIU-TEODOR CREŢU;

3. ORAŞUL BECLEAN, cu sediul în orașul Beclean, Aleea Ghiocelului, nr. 6, județul Bistrița-Năsăud, reprezentat prin Primarul orașului Beclean – domnul NICOLAE MOLDOVAN;
4. COMUNA LECHINŢA, cu sediul în localitatea Lechința, str. Independenţei, nr. 509,  județul Bistrița-Năsăud, reprezentat prin Primarul comunei Lechința – domnul ROMEO-DANIEL FLORIAN;
5. CENTRUL JUDEŢEAN PENTRU CULTURĂ BISTRIŢA-NĂSĂUD, cu sediul în Municipiul Bistrița, Str. General Grigore Bălan, Nr. 11, județul Bistrița-Năsăud, reprezentată prin Manager – domnul GAVRIL ŢĂRMURE;
6. COMPLEXUL MUZEAL BISTRIŢA-NĂSĂUD, cu sediul în Municipiul Bistrița, Str. General Grigore Bălan, Nr. 11, județul Bistrița-Năsăud, reprezentată prin Manager – domnul GEORGE-ALEXANDRU GAVRILAŞ-VASILICHI;
în temeiul prevederilor Ordonanței Guvernului României nr. 26/2000 cu privire la asociații și fundații, cu modificările și completările ulterioare, în calitate de fondatori, ne exprimăm voința de a înființa, de a ne asocia și coopera în cadrul ASOCIAŢIEI „PRODUS ÎN BISTRIŢA-NĂSĂUD” (denumită în continuare „Asociația”), persoană juridică de drept privat fără scop patrimonial.

Art. 1. Denumirea

Asociația are denumirea de: ASOCIAŢIA „PRODUS ÎN BISTRIŢA-NĂSĂUD” conform disponibilității denumirii asociației nr. 136580 eliberată de Ministerul Justiției la data de 23.06.2014.

Art. 2. Sediul

(1) Sediul Asociației este în __________________________________________
(2) Sediul Asociației poate fi schimbat în baza Hotărârii Adunării Generale a Asociaților.

Art. 3. Durata

(1) Asociația „Produs în Bistrița-Năsăud” se înființează pe o durată nedeterminată, începând cu data înscrierii în registrul asociațiilor și fundațiilor aflat la grefa Judecătoriei Bistrița.

(2) Durata de funcționare poate fi modificată în baza Hotărârii Adunării Generale a Asociaților.
Art. 4. Scopul

Scopul asociației îl reprezintă:

a) identificarea, promovarea și susținerea intereselor micilor și marilor producători din județul Bistrița-Năsăud;

b) susținerea și reprezentarea producătorilor locali din județul Bistrița-Năsăud, atât la nivel local cât și la nivel național și internațional;
c) realizarea unui element de identitate vizuală pentru produsele fabricate în județul Bistrița-Năsăud;
d) realizarea unui cadru pentru protejarea producătorilor locali din județul Bistrița-Năsăud, atât la nivel local cât și la nivel național și internațional.

Art. 5. Membrii asociației
(1) Membrii Asociației „Produs în Bistrița-Năsăud” sunt:

a) membrii fondatori – membrii care au constituit asociația și au contribuit moral și material la fondarea ei și la constituirea patrimoniului social;

b) membrii asociați – membrii care se asociază ulterior fondării Asociaţiei, care contribuie moral și material la completarea patrimoniului asociației și care, prin activitatea lor, sprijină asociația în realizarea obiectivelor acesteia, beneficiind de aceleași drepturi ca și membrii fondatori;

c) membrii de onoare - persoane fizice sau/și persoane juridice care, prin activitatea lor, sprijină în mod substanțial asociația în realizarea obiectivelor acesteia, contribuind din punct de vedere financiar, moral sau funcțional la realizarea scopului Asociaţiei sau personalități marcante ale vieții științifice, sportive sau culturale, care s-au remarcat, cu deosebire, în domeniile de interes ale asociației și care, prin activitatea lor, sprijină asociația în realizarea obiectivelor acesteia;

d) membrii susținători – persoanele care aderă la scopul Asociației și care sprijină material și moral asociația în realizarea obiectivelor acesteia.

(2) Calitatea de membru asociat sau de membru susținător al Asociaţiei se acordă de către Adunarea Generală, prin votul a cel puțin două treimi din numărul membrilor adunării.

(3) Calitatea de membru de onoare al Asociației se acordă de către Adunarea Generală, prin votul a cel puțin două treimi din numărul membrilor adunării.

(4) Contribuțiile membrilor Asociației la realizarea scopului și obiectivelor acesteia constau în sprijin financiar, material, moral și activități voluntare în cadrul programelor/proiectelor inițiate/derulate de Asociație.

Art. 6. Patrimoniul

Patrimoniul inițial al Asociației este de 1800 lei în numerar, pus la dispoziția Asociației de către asociații fondatori. Aportul fiecărui asociat la constituirea patrimoniului inițial este de 300 lei pentru fiecare din asociații nominalizați mai sus și vărsat în totalitate la data constituirii Asociației.

Art. 7. Organe de conducere, administrare şi control

Asociația are următoarele organe de conducere, administrare şi control:

a) Adunarea Generală a membrilor Asociației;

b) Consiliul Director;

c) Cenzorul.

Art. 8. Adunarea Generală a Asociației
(1) Adunarea Generală este organul de conducere al asociației, alcătuit din totalitatea asociaților.

(2) La înfiinţare Adunarea Generală este formată din reprezentanții membrilor fondatori.
(3) Atribuțiile Adunării Generale sunt stabilite prin statutul Asociației.

Art. 9. Consiliul Director

(1) Consiliul Director este format din 7 membri, astfel:

Președinte ………,

Vicepreședinte ……..,

Secretar ……………..,
Membru …………….,
Membru ………,

Membru ………,

Membru ……… .
(2) Atribuțiile Consiliului Director sunt stabilite prin statutul Asociației.

(3) Consiliul Director este răspunzător pentru întreaga activitate în faţa Adunării Generale.

Art. 10. Cenzorul

(1) Controlul financiar intern al Asociației este asigurat de Cenzor, care trebuie să fie expert contabil sau contabil autorizat. 

(2) Atribuţiile cenzorului sunt stabilite prin Statutul Asociației.

Art. 11. Modificarea și completarea actului constitutiv

(1) Modificarea sau completarea actului constitutiv se face în formă scrisă și cu îndeplinirea condițiilor legale de fond și formă.

(2) Prevederile prezentului act constitutiv se completează cu celelalte dispoziții legale în vigoare.

Art. 12. Persoane împuternicite

Noi, membrii fondatori, împuternicim pe ….............................., cetățean român născut la data de …..............., în localitatea ………......, Județul ……..........., domiciliat în localitatea ……………..........., str. ……….............., nr. ………, identificat prin C.I. seria ………., nr. ……………., eliberată de ……………........., la data de ……………., C.N.P. ……………….………., ca în numele nostru și pentru noi să desfășoare procedura de dobândire a personalității juridice, înscrierea Asociației în Registrul Asociațiilor și Fundațiilor și obținerea avizelor necesare şi înregistrarea la organele fiscale.

Prezentul act constitutiv a fost redactat în …….. exemplare originale și a fost adus la cunoștința membrilor asociați, care au subscris, prin reprezentanți, la prevederile lui, asumându-și responsabilitatea prin semnăturile lor.
SEMNATARI:

1. Judeţul BISTRIŢA-NĂSĂUD,

reprezentat prin …………. - dl. …………………;

2. MUNICIPIUL BISTRIŢA,

reprezentat prin …………. - dl. …………………;

3. ORAŞUL BECLEAN,

reprezentat prin …………. - dl. …………………;

4. COMUNA LECHINŢA,
reprezentat prin …………. - dl. …………………;

5. CENTRUL JUDEŢEAN PENTRU CULTURĂ BISTRIŢA-NĂSĂUD,
reprezentat prin …………. - dl. …………………;

6. COMPLEXUL MUZEAL BISTRIŢA-NĂSĂUD,
reprezentat prin …………. - dl. ………………….

